Κριτική Αξιολόγηση του Ελληνικού Διαγνωστικού και Θεραπευτικού Πρωτοκόλλου Συνταγογράφησης του Νευροπαθητικού Πόνου σύμφωνα με τις Αρχές της Τεκμηριωμένης Ιατρικής
Creators: name: Κρητικού, Παρασκευή-Άννα Κωνσταντίνου
Publisher: name: Aristotle University of Thessaloniki
Year: 2021
Subjects: Πρωτόκολλο Συνταγογράφησης
Νευροπαθητικός Πόνος
Τεκμηριωμένη Ιατρική
Prescription Protocol
Neuropathic Pain
Evidence Based Medicine

description: Το ελληνικό διαγνωστικό και θεραπευτικό πρωτόκολλο συνταγογράφησης για τον νευροπαθητικό πόνο συντάχθηκε το 2018 και αποτελεί τμήμα του φακέλου πρωτοκόλλων του Υπουργείου Υγείας που αφορά τα επώδυνα σύνδρομα. Μέσω της παρούσας μελέτης, επιδιώκεται η κριτική αξιολόγηση του ελληνικού πρωτοκόλλου, σύμφωνα με τις αρχές της Τεκμηριωμένης Ιατρικής. Σκοπός είναι να συλλεχθούν και να αποτιμηθούν πληροφορίες για τις αναφερόμενες στο ελληνικό πρωτόκολλο διαγνωστικές και θεραπευτικές επιλογές. H ερευνητική μεθοδολογία που ακολουθείται περιλαμβάνει ανασκόπηση της βιβλιογραφίας, με αναζήτηση σε ηλεκτρονικές βάσεις δεδομένων, προκειμένου να εντοπιστούν σχετικές δημοσιευμένες κλινικές μελέτες, συστηματικές ανασκοπήσεις και μετα-αναλύσεις. Με βάση τα στοιχεία που αντλούνται, οι θεραπευτικές επιλογές που αναφέρονται στο ελληνικό πρωτόκολλο αξιολογούνται ως προς την αποτελεσματικότητα και την ασφάλεια και γίνεται, επιπλέον, αναφορά στο βαθμό τεκμηρίωσης των διαγνωστικών μεθόδων. Παράλληλα, οι οδηγίες που παρέχονται στο πρωτόκολλο συγκρίνονται με αντίστοιχες ευρωπαϊκές και διεθνείς κατευθυντήριες οδηγίες και σχολιάζονται σημεία συμφωνίας ή ενδεχόμενες διαφορές. Παρατίθενται, ακόμη, πληροφορίες για την κατάταξη, τη διάγνωση, την παθογένεση και την επιδημιολογία του νευροπαθητικού πόνου, και αναπτύσσονται ορισμένα σημεία προβληματισμού σχετικά με την κλινική πράξη στην Ελλάδα. Από τη μελέτη, προκύπτει ότι το ελληνικό πρωτόκολλο είναι στο μεγαλύτερο μέρος του σύμφωνο με τις αρχές της Τεκμηριωμένης Ιατρικής, ωστόσο, συγκεκριμένες θεραπευτικές παρεμβάσεις που προτείνονται θα πρέπει να τεκμηριωθούν περαιτέρω κλινικά. Ακόμη, από το πρωτόκολλο, απουσιάζουν ορισμένα σημεία που θα συνέβαλαν στη βελτιστοποίηση της χρήσης του στην καθημερινή κλινική πράξη. Διαπιστώνεται, τέλος, ότι οι κατευθυντήριες οδηγίες των διάφορων χωρών για τη θεραπεία του νευροπαθητικού πόνου χαρακτηρίζονται από μεγάλη ετερογένεια, υποδεικνύοντας την ανάγκη για διεξαγωγή νέων, υψηλής ποιότητας, κλινικών μελετών, από τις οποίες θα εξαχθούν αξιόπιστα συμπεράσματα, που θα συμβάλλουν περαιτέρω στη βελτίωση της κλινικής πράξης.
description: The Greek diagnostic and therapeutic prescription protocol for neuropathic pain was written in 2018 and pertains to a protocol series of the Greek Ministry of Health concerning painful syndromes. The present study attempts a critical evaluation of the Greek protocol, according to the principles of Evidence Based Medicine (EBM). The main purpose is the collection and appraisal of information on the diagnostic and therapeutic alternatives referred in the protocol. The research methodology involves a comprehensive literature review of published clinical trials, systematic reviews, and meta-analyses, through search on electronic databases. Based on the available evidence, the therapeutic choices mentioned in the protocol are evaluated for their effectiveness and safety profile and, furthermore, the validity extent of the proposed diagnostic methods is stated. Meanwhile, the study compares the Greek protocol guidelines to European and international ones and potential discrepancies or relevant noteworthy points are discussed. Grading, evaluating, diagnostic and epidemiological information on neuropathic pain is also reported, as are certain aspects of the clinical practice in Greece. The Greek protocol is, for the most part, in accordance to the principles of EBM, whereas certain therapeutic interventions that are proposed need to further undergo clinical evaluation. Moreover, the presence of some clarification points would potentially contribute to the overall improvement of the protocol utilization in everyday practice. Finally, through the present study, it becomes clear that existing guidelines on neuropathic pain treatment vary widely among different countries, while the necessity for new clinical trials of high-quality design emerges.